MLDataScientist/Wikipedia-uzbek-2024-05-01 huggingface dataset:
Birlikustem

Birlikustem () — Qozogʻiston Respublikasining Jambul viloyati, Shu tumaniga qarashli qishloq. Birlikustem qishloq okrugining maʼmuriy markazi va u yerdagi yagona aholi punkti. Shu shahridan taxminan 11 km janubi-sharqda joylashgan. KATO kodi — 316636100.

Aholisi 
1999-yilda qishloq aholisi 1896 kishini (946 erkak va 950 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 1971 kishi (989 erkak va 982 ayol) yashagan.

Manbalar 

Qozogʻiston aholi punktlari Qozogʻiston qishloqlari
Shu tumani aholi punktlari
Keshligʻ Ato

Keshligʻ Ato – “Nasoyim ul-muhabbat”da tilga olingan, asli shahri­sabzlik boʻlgan ismi nomaʼlum shayx. Yassaviylik tariqatining Xitoyda yoyilishida katta hissa qoʻshgan. Uning qabri gavjum ziyoratgohga aylangan. Ushbu shayx haqidagi faslni “Nasoyim ul-muhabbat”ga Alisher Navoiyning oʻzi yozib, kiritgan.

Manbalar 
Navoiyshunoslik
Koko Abulqasr Bustiy

Koko Abulqasr Bustiy – “Nasoyim ul-muhabbat”da tilga olingan tasavvuf shayxi. Malomatiylik tariqatining namoyandasi. Xoja Abdulloh Ansoriyning zamondoshi. Zikri jahrga alohida ahamiyat qaratgan. Shayx Abulhasan Teshasov va Shayx Abu Muhammadning piri. Alisher Navoiy “Nasoyim ul-muhabbat”ga “Nafahot ul-uns”dan ushbu shayx haqidagi bobni aynan kiritadi.

Manbalar 
Navoiyshunoslik
Koko Ahmad Sunbul

Koko Ahmad Sunbul – “Naso­yim ul-muhabbat”da tilga olingan tasavvuf shayxi. Abudlloh Ansoriyga zamondosh. Ukasi Xoja Muhammad ham karomat sohibi boʻlgan. 

Alisher Navoiy “Nasoyim ul-muhabbat”ga “Nafahot ul-uns”dan ushbu shayx haqidagi bobni aynan kiritadi.

Manbalar 
Navoiyshunoslik
Koziruniy

Abu Isʼhoq Ibrohim Shahriyor Koziruniy (963 – Fors–1035y.) – “Nasoyim ul-muhabbat”da tilga olingan tasavvuf shayxi, muhaddis. Bobolari zardushtiylik diniga eʼtiqod qilishgan. Oʻn besh yoshida Qurʼoni karimni toʻliq yod olib, Abu Abdulloh Xafif Sheroziyning muridi – Muhammad Akkor oldida tasavvufdan taʼlim olgan. Koziruniya tariqatining asoschisi. Uning hayoti “Firdavs ul-murshidiya” manoqibida yoritilgan. 

Alisher Navoiy “Nasoyim ul-muhabbat”ga “Nafahot ul-uns”dan ushbu shayx haqidagi bobni aynan kiritgan.

Manbalar 
Navoiyshunoslik
Kotib Misriy

Abu Ali Hasan bin Ahmad kotib Misriy (vaf. 353 h.q./951 m.) – “Nasoyim ul-muhabbat”da ismi tilga olingan tasavvuf shayxi. Maʼrufiya silsilasining namoyandasi. Abubakr Misriy, Abu Ali Rudboriy, Abu Usmon Magʻribiy, Abulhusayn Sirvoniy Sagʻir, Abu Abdulloh Barqiy, Abulqosim Nasrobodiy bilan hamsuhbat boʻlgan. Abu Ali Mashtuliyning ustozi. Shayx Abusaid Abulxayr oʻz silsilasida uning ismini ham qoʻshgan. 

Alisher Navoiy “Nasoyim ul-muhabbat”ga “Nafahot ul-uns”dan ushbu shayx hayoti­ga bogʻliq bobni aynan kiritgan.

Manbalar 
Navoiyshunoslik
Kurdiya

Kurdiya – “Nasoyim ul-muhabbat”da tilga olingan basralik orifa ayol. Shaʼvonaning xodimasi boʻlgan. Alisher Navoiy “Nasoyim ul-muhabbat”ga “Nafahot ul-uns”dan ushbu orifa ayol haqidagi bobni aynan kiritgan.

Manbalar 
Navoiyshunoslik
Kuratiy

Abu Yaʼqub Kuratiy – “Naso­yim ul-muhabbat”da tilga olingan tasavvuf shayxi. Hirot yaqinidagi Kurat qishlogʻida tugʻilgan. Abdulloh Ansoriy, Shayx Abu Amr Molikiy bilan hamsuhbat boʻlgan. Alisher Navoiy “Nasoyim ul-muhabbat”ga “Nafahot ul-uns”­dan ushbu shayx bilan bogʻliq bobni aynan kiritgan.

Manbalar 
Navoiyshunoslik
Koʻk Shayx

Koʻk Shayx – “Nasoyim ul-muhabbat”da tilga olingan turkistonlik tasavvuf shayxi. Karomat va maqomot sohibi, duosi mustajob boʻlgan zotlardan boʻlgan. Ushbu shayx haqidagi faslni “Nasoyim ul-muhabbat”ga Alisher Navoiyning oʻzi yozib, kiritgan.

Manbalar 
Navoiyshunoslik
Lutfiyi Soniy

Lutfiyi Soniy (15–16-asrlar) – mashhadlik forsiynavis shoir. Nomi “Majolis un-nafois”ning uchinchi majlisida tilga olinadi. Alisher Navoiy uning Mashhad shoiri va zurafosi ekanligini aytib, quyi­dagi matlaʼsini keltiradi:Shud chu mehmoni man on shamʼi shabafroʻz imshab,

Kosh to subhi qiyomat nashavad roʻz imshab.

(Mazmuni: Kechani yorituvchi ul shamʼ mening mehmonim boʻldi bu kecha, 

Koshki edi, qiyomatgacha tong otmasa bu kecha).

Manbalar 
Navoiyshunoslik
Boʻltirik

Boʻltirik (, 1993-yilgacha — Andreevka) — Qozogʻiston Respublikasining Jambul viloyati, Shu tumanidagi qishloq. Dulat qishloq okrugi tarkibiga kiradi. Shu shahridan taxminan 20 km shimolda joylashgan. KATO kodi — 316635400.
Boʻltirik Almenula nomi bilan atalgan.

Aholisi 
1999-yilda qishloq aholisi 612 kishini (337 erkak va 275 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 334 kishi (183 erkak va 151 ayol) yashagan.

Manbalar 

Qozogʻiston aholi punktlari Qozogʻiston qishloqlari
Shu tumani aholi punktlari
Mavlono Abdulvahob

Mavlono Abdulvahob I (15-asr) – Fors-tojik tilida ijod qilgan shoir. Nomi “Majolis un-nafois”ning ikkinchi majlisida tilga olinadi. Alisher Navoiy uni “donishmand va zufunun (ilmli) kishi” sifatida taʼriflab, Mashhad shahrida qozilik qilganligini, bu shaharning shoiru oqillari unga shogird ekanligini aytadi. Shuningdek, tazkirada bir shoirning qoziga maqlubi mustaviy sanʼati vositasida “murode doram” (murodim bor) jumlasi orqali arz qilganligi, Mavlono Abdulvahob esa tez fursat ichida unga “baroyad yo rab” (iloho yetkursin) jumlasi bilan javob qaytargani (“murode doram” va “baroyad yo rab” jumlalari arab yozuvida har ikki tarafdan bir xil oʻqiladi) haqida ham maʼlumot berilib, uning “Xuroʻs” nomiga bitilgan muammosi keltirilgan.

Manbalar 
Navoiyshunoslik
Dalaqaynar

Dalaqaynar () — Qozogʻiston Respublikasining Jambul viloyati, Shu tumanidagi qishloq. Dalaqaynar qishloq okrugining maʼmuriy markazi va u yerdagi yagona aholi punkti. Shu shahridan taxminan 29 km shimoli-sharqda joylashgan. KATO kodi — 316633100.

Aholisi 
1999-yilda qishloq aholisi 1985 kishini (975 erkak va 1010 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 1358 kishi (688 erkak va 670 ayol) yashagan.

Mahalliy aholi orasidan chiqqan taniqli shaxslar 
 Nurmaxon Tynaliev Anarbekovich (1988-yilda tugʻilgan) — yunon-rum kurashchisi, koʻp karra Osiyo chempioni, jahon chempionatlari sovrindori.

Manbalar 

Qozogʻiston aholi punktlari Qozogʻiston qishloqlari
Shu tumani aholi punktlari
Mavlono Abdulvahob II

Mavlono Abdulvahob II (15-asr) – fors-tojik tilida ijod qilgan isfaroyinlik shoir. Nomi “Majolis un-nafois”ning ikkinchi majlisida tilga olinadi. Alisher Navoiy uning qalandarsifat kishi ekanligi, lekin yaxshi tabʼi borligini aytib, avval Sabzavorda, soʻng Isfaroyinda qozilik qilgani, keyinroq Astarobodga joʻnatilganligi haqida maʼlumot beradi. “Majolis un-nafois”da Xusrav Dehlaviyning “Daryoi abror” qasidasiga javoban yozgan sheʼridan quyidagi matlaʼ keltirilgan:In kuhan avroqi gardun, k-ash zi anjum zevar ast,

Koʻhna tarixi base shohoni anjumlashkar ast.

(Mazmuni: Yulduzlar bilan bezangan bu falakning eski varaqlari yulduzlarday qoʻshinga ega boʻlgan koʻp shohlarning koʻhna tarixidir). Mavlono Abdulvahob Astarobodda vafot etgan.

Manbalar 
Navoiyshunoslik
Mavlono Abdulqahhor

Mavlono Abdulqahhor (15-asr) – fors-tojik tilida ijod qilgan hirotlik shoir va olim. Nomi “Majolis un-nafois”ning ikkinchi majlisida tilga olinadi. Alisher Navoiy uning kimyogarlik bilan shugʻullanib, yaxshi natijaga erisha olmaganligi, “koʻp oʻt puflaganidan modda qulogʻi” tomon oqib, yaxshi eshitmaydigan boʻlib qolganligi, lekin yoqimli sheʼrlari borligi haqida maʼlumot beradi. “Majolis un-nafois”da uning Xusrav Dehlaviyga javoban yozgan quyidagi bayti keltirilgan:Rashkam oyad, on chi bar dilho xadangi yor kard

Tiyri oʻro gʻayr xoʻrdu dar dili man kor kard.

(Mazmuni: Yor oʻqi oʻzga dillarga otilishidan rashk qilaman.

Uning oʻqi boshqalarga tegsa ham, lekin undan mening dilim mutaassir boʻlgay).

Manbalar 
Navoiyshunoslik
Mavlono Abdulhaq

Mavlono Abdulhaq (15–16-asr) – fors-tojik tilida ijod qilgan xurosonlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning kichikligidanoq muammo ilmini oʻrganganligini va bu sohada yaxshigina tabʼga ega ekanligini aytib, “Vasiy” ismiga bitilgan muammosini keltiradi.

Manbalar 
Navoiyshunoslik
Iulian Bursuc

Iulian Bursuc (1976-yil 23-sentyabrda tugʻilgan) — moldovalik professional futbolchi.

Uning oʻgʻli Andrei Bursuc ham professional futbolchi.

Manbalar

Havolalar 
 
Yashayotgan insonlar
Futbol yarim himoyachilari
Nasaf klubi futbolchilari
O‘zbekistondagi futbol legionerlari
Oʻzbekistondagi chet ellik erkak futbolchilar
Moldovalik erkak futbolchilar
Mavlono Abdurazzoq

Mavlono Abdurazzoq (15-asr) – fors-tojik tilida ijod qilgan xurosonlik shoir. Nomi “Majolis un-nafois”ning toʻrtinchi majlisida tilga olinadi. Alisher Navoiy uning ilm tolibi boʻlsa-da, biroq mulohazasiz kishi ekanligini aytib, bir guruh kishilar uning yorliq qogʻozini kech bitayotganligi uchun Navoiyning qoshiga arz qilib kelganligi, Navoiy undan buning sababini soʻraganida u soʻz oʻyini vositasida “barot namenavisad” (1 pul olish hujjatini yozmaydi; 2) sen uchun yozmaydi) deb javob berganligi haqida maʼlumot beradi. 

Shuningdek, Navoiy Mavlono Abdurazzoq qizil yuzli boʻlgani uchun hazilkash doʻstlari uni “qizil qalb”, deb atashlarini ham aytib oʻtadi. “Majolis un-nafois”da uning quyidagi bayti keltirilgan:Joni man toza shud az laʼli tu xunxorii dil,

Baʼd az in movu sari koʻi tuvu zorii dil.

(Mazmuni: Dil qonxoʻri [boʻlgan] sening laʼl labingdan qayta jon topdim, 

bundan keyin koʻchang boshida bizni va koʻnglimiz zorini koʻr!)

Manbalar 
Navoiyshunoslik
Mavlono Abu Tohir

Mavlono Abu Tohir (15–16-asr) – fors-tojik tilida ijod qilgan badaxshonlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning ilm oʻrganish uchun Badaxshondan Hirotga kelgani, Navoiy qurdirgan madrasada tahsil olayotgani haqida maʼlumot beradi va “Odam” ismiga bitilgan muammosini keltiradi.

Manbalar 
Navoiyshunoslik
Mavlono Abulxayr

Mavlono Abulxayr, Ahmad Saraxsiy (817–887 h.q./1414–1482 m.) – “Nasoyim ul-muhabbat”da tilga olingan tasavvuf shayxi. Alsiher Navoiyga zamondosh. Hozirgi Turkmanistondagi Saraxs shahrida tugʻilgan. Bolaligidayoq Qurʼoni karimni toʻliq yod olgan. Shayx Zayniddin Xavofiyning muridi. Kubraviylik tariqatining yirik namoyandasi.

Navoiy Abdurahmon Jomiy bilan birga uning imomligida namoz oʻqiganini, shayx Qurʼonni “xoʻb va muassir” oʻqiganini qayd qiladi. Hirot shahrining sharqidagi Shoh Abulgʻays qabristonida dafn etilgan. Ushbu shayx haqidagi faslni “Nasoyim ul-muhabbat”ga Navoiyning oʻzi yozib, kiritgan.

Manbalar
Mavlono Adimiy

Mavlono Adimiy (15–16-asr) – fors-tojik tilida ijod qilgan mashhadlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uni Mazid tanburchining oʻgʻli sifatida eslab, yaxshi tabʼi borligini aytib, quyidagi matlaʼsini keltiradi:Chun zarraam pareshon doim dar orzoʻyash,

Jamʼiyate nadoram be oftobi roʻyash.

(Mazmuni: Uni (koʻrish) orzusida doimo zarra kabi parishonman. 

Yuzining oftobisiz menga sira tinchlik yoʻq)

Manbalar 
Navoiyshunoslik
Mavlono Ayoziy

Mavlono Ayoziy (15-asr) – fors-tojik tilida ijod qilgan shoir. Nomi “Majolis un-nafois”ning ikkinchi majlisida tilga olinadi. Alisher Navoiy uning gʻaroyib feʼl-atvorga ega ekanligini taʼkidlab, u bilan bogʻliq bir voqeani keltiradi. Bir kuni Mavlono Ayoziy Puli Molondagi majlisda oʻzi yozgan qasidani oʻqib beradi. Navoiy uning har bir baytidagi uslubga qarab, qofiyasi qanday ekanligini oldindan aytaveradi. Mavlono Ayoziy bu holdan hayratga tushadi. Uch yildan soʻng Bogʻi Safedda yana shu holat takrorlanadi va Mavlono Ayoziy yana hayron qoladi. Shunda bu holga avval ham guvoh boʻlganlar Mavlono Ayoziydan yana shu kabi kishini koʻrganmisiz, deb soʻraganlarida, u koʻzi yaxshi koʻrmaganligi uchun “uch yil oldin Puli Molonda ham bir yigit shunday sehrgarlik qilgan edi”, deydi. Majlis ahli uning bu javobidan kuladilar. “Majolis un-nafois”da Mavlono Ayoziyning oʻzi haqida aytgan quyidagi bayti keltirilgan:Chodarshabi xud rangi magas rida, Ayoziy

Ne jomavu ne kurtavu ne moʻza namozi.

(Mazmuni: Ayoziy, pashshaxonangning rangi pashsha oʻtirib qoʻygan rangda; 

Shu bois toʻning ham, koʻylaging ham, etiging ham benamoz (pokiza emas).

Manbalar 
Navoiyshunoslik
Mavlono Ayoniy I

Mavlono Ayoniy I (15–16-asr) – fors-tojik tilida ijod qilgan mashhadlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning Mashhad zurafolaridan ekanligini aytib, quyidagi matlaʼsini keltiradi:Nakard az giryai zori man afgʻon hechgah yore

Ki, bar afgʻoni zori u nakardam giryavu zori.

(Mazmuni: Yor hech qachon mening zor-zor yigʻlaganimdan figʻon chekkani yoʻq, 

Chunki men uning figʻoni uchun zor-zor yigʻlamagan edim).

Manbalar 
Navoiyshunoslik
Ivan Kochetkov

Ivan Aleksandrovich Kochetkov (1914-yil 16-mart, Moskva, Rossiya imperiyasi — 1974-yil 20-yanvar, Moskva, SSSR) — sovet futbolchisi va murabbiyi. U hujumchi sifatida boshlagan, ammo himoyachi sifatida tanilgan.

Futbolchilik faoliyati 
Ivan Kochetkov 16 yoshida Zamoskvorechye shahridan poytaxtning „Parij kommunasi“ poyabzal fabrikasining futbol jamoasi uchun shahar chempionatida o‘ynay boshladi. Keyin besh yil davomida „Mosenergo“ jamoasida o‘ynadi. 1936-yilda Kochetkov armiyaga chaqirildi va „CSKA“ safiga qo‘shildi. Kochetkov markaziy hujumchi pozitsiyasiga ishonishdi, ammo 11 o‘yinda u birorta ham gol ura olmadi. Keyin futbolchi "Torpedo" (1939-yilda kapitan boʻlgan) va „Spartak“ jamoalarida o‘ynagan.

Ulug 'Vatan urushi qatnashchisi. Oliy Oliy qo‘mondonlik shtab-kvartirasi gvardiya minomyot bo‘linmasi operativ guruhining 4-gvardiya minomyot polkining nazorat vzvodida telefonchi bo‘lib xizmat qilgan. "Harbiy xizmatlari uchun" medali bilan taqdirlangan.

1943-yilda u „CSKA“ga qaytdi. Bu vaqtga kelib futbolchi markaziy himoyachi pozitsiyasida o‘ynadi. 30 yoshli futbolchi oʻzining „ikkinchi bahori“ga ega bo‘ldi va asosan uning ishonchli o‘yini tufayli armiya jamoasi o‘sha yillarda bir necha bor mamlakat chempioni va SSSR kubogi sohibi bo‘ldi. 1948-yilgi SSSR chempionatining soʻnggi turining „Dinamo“ ga qarshi o‘yini ayniqsa mashhur: hisob 2:1 „harbiylar jamoasi“ foydasiga, keyin Kochetkov to‘pni oʻz darvozasiga kesib tashladi, keyin anʼanaga koʻra, Uchrashuv tugashiga besh daqiqa qolganida gong ovozi yangradi, Kochetkov toʻp bilan maydonning yarmini yugurib chiqdi va Vyacheslav Solovyovga golli uzatma berdi. Natijada, ushbu g‘alaba evaziga armiya jamoasi „Dinamo“ni 1 ochkoga ortda qoldirib, chempionlik medallarini qo‘lga kiritdi.

Futbolchi sifatidagi faoliyatini yakunlagach, murabbiy sifatida ishlagan. Umrining so‘nggi yillarida CSKA stadionida ma‘mur bo‘lib ishlagan.

Yutuqlar 

 SSSR chempioni (4): 1946, 1947, 1948, 1950 .
 SSSR chempionatining kumush medali sovrindori (4): 1945.
 SSSR kubogi gʻolibi: 1945, 1947, 1948, 1950.
 SSSRda xizmat ko‘rsatgan sport ustasi (1948).
 SSSR chempionatining eng yaxshi futbolchilari roʻyxatida : 2 marta: № 1 — 1948, № 3 — 1938.
 Fransiyada boʻlib oʻtgan Butunjahon ishchilar Spartakiadasi gʻolibi (1938)
 Fransiya, Vengriya, Chexoslovakiya, Bolgariya klublari bilan koʻplab xalqaro uchrashuvlar ishtirokchisi.
 1936-yilda u mavsumning eng yaxshi 22 oʻyinchisi (bandi) roʻyxatiga kiritilgan.

Manbalar

Adabiyotlar 

 Tarixiy boʻlim. Ivan Kochetkov. // PFK CSKA — FK Moskva oʻyini dasturi, 2008 yil 20 iyul.
 Savin V. A. Oʻyinchilar, murabbiylar, hakamlar. — M., 2001. — S. 285-286.

Havolalar 

 Ivan Kochetkov kanonir.com saytida (futbol muxlislari qoʻllanmasidan parcha G. A. Mixaylenko)
 Kochetkov „Real Torpedoning haqiqiy muxlislari sayti“ da

1914-yilda tugʻilganlar
16-martda tugʻilganlar
1974-yilda vafot etganlar
20-yanvarda vafot etganlar
Moskvada tugʻilganlar
Moskvada vafot etganlar
Jangovar xizmatlari uchun medali sohiblari
SSSR futbolchilari
Yangiyer futbol klubi murabbiylari
Mavlono Ayoniy II

Mavlono Ayoniy II (15–16-asr) – fors-tojik tilida ijod qilgan astarobodlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uni qobiliyatli shoir deb taʼriflab quyidagi matlaʼsini keltiradi:Dar sar az loi tahi xum havase hast maro,

Baxti bad bin, ki bad-on ham narasad dast maro.

(Mazmuni: Xayolimda xumning tubidagi loyga yetishish havasi bor edi, 

badbaxtlikni qarangki, qoʻlim oʻshanga ham yetolmadi).

Manbalar 
Navoiyshunoslik
Mavlono Ayniy

Mavono Ayniy (15–16-asr) – fors-tojik tilida ijod qilgan xurosonlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning Qurʼon hofizi ekanligini, xattotlik bilan ham mashgʻul boʻlgani, muloyim nazmiy tabʼi borligini aytadi. “Majolis un-nafois”da uning quyidagi bayti keltirilgan:Manam dur az mahi roʻi tu har shab to sahar giryon,

Surohivor dil pur xunu bar sar chashmi tar giryon.

(Mazmuni: Men oy yangligʻ yuzing (sen)dan yiroqda har kecha sahargacha yigʻlab chiqaman. 

Dilim may idishi kabi qonga toʻla, nam koʻzim qarshisida yigʻlaydi).

Manbalar 
Navoiyshunoslik
Mavlono Anvariy

Mavlono Anvariy (15–16-asr) – fors-tojik tilida ijod qilgan balxlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning mijozida savdoyilik gʻolib kelib, aqli parishon boʻlib, koʻp zahmat va muolaja bilan sihat topganini aytadi. “Majolis un-nafois”da uning quyidagi bayti keltirilgan:Ey zi tobi may turo har guna bar ruxsor gul,

Sabzai bogʻi jamolat andaku bisyor gul.

(Mazmuni: Ey, sening ruxsoring guli mayning toblanishidan rang-barang tusga kiradi, 

gar jamoling bogʻining sabzasi ozgina, lek guli koʻpdir).

Manbalar 
Navoiyshunoslik
Mavlono Aminiy

Mavlono Aminiy (15–16-asr) – fors-tojik tilida ijod qilgan xurosonlik shoir, Muhammad Ali Aminning oʻgʻli. Nomi “Majolis un-nafois”ning uchinchi majlisida tilga olinadi. Alisher Navoiy uning muloyim tabʼli yigit ekanligini aytib, quyidagi matlaʼsini keltiradi:Yor dar silsilai nozu itobam dorad,

Boz devonagii ishqi xarobam dorad.

(Mazmuni: Yor meni nozu karashma zanjiri bilan band etadi. 

Yana meni ishqida devonaligim xarob qiladi).

Manbalar 
Navoiyshunoslik
Mavlono Ali

Mavlono Ali (15-asr) – fors-tojik tilida ijod qilgan turshizlik shoir. Nomi “Majolis un-nafois”ning toʻrtinchi majlisida tilga olinadi. Alisher Navoiy uning muammo ilmida mohir ekanligini aytib, “Malak” ismiga bitilgan muammosini keltiradi.

Manbalar 
Navoiyshunoslik
Mavlono Alouddin

Mavlono Alouddin (829–892 h.q./1426–1487 m.) – “Nasoyim ul-muhabbat”da tilga olingan tas. shayxi, Alisher Navoiyning zamondoshi. Asli Koʻhiston viloyatidan boʻlib, ilm olish uchun Hirotga keladi. Bu yerda Mavlono Saʼdiddin Kosh­gʻariy rahnamoligida naqshbandiylik tariqatiga kiradi. Ikki marta hajga borgan. Hajga borishida Shayx Abdulkabir degan tasavvuf shayxi bilan hamsuhbat boʻlgan. Vaʼz va samoʼ majlislariga koʻp ahamiyat qaratgan. Pir-u murshidi Saʼdiddin Koshgʻariy qabri yonida dafn etilgan. Ushbu shayx haqidagi faslni “Nasoyim ul-muhabbat”ga Navoiyning oʻzi yozib, kiritgan.

Manbalar 
Navoiyshunoslik
Mavlono Anisiy

Mavlono Anisiy (15-asr) – fors-tojik tilida ijod qilgan shoir, Alisher Navoiyning zamondoshi. Nomi “Majolis un-nafois”ning ikkinchi majlisida tilga olinadi. Navoiy uning isteʼdodsiz shoir ekani, boshqalarning sheʼrini oʻz nomidan eʼlon qilish odati borligi haqida maʼlumot beradi. “Majolis un-nafois”da Mavlono Anisiy oʻziniki, deb daʼvo qilgan bir bayt keltirilgan:Garchi mejoʻyad dilam doim visoli yorro,

Yor mejoʻyad ba ragʻmi man dili agʻyorro.

(Mazmuni: Mening dilim garchi har doim yor vaslini izlasa-da, 

lek yor menga ters qarab, agʻyor dilini izlaydi). Mavlono Anisiy Hirotda vafot etgan.

Manbalar 
Navoiyshunoslik
Mavlono Asiliy

Mavlono Asiliy (15–16-asr) – fors-tojik tilida ijod qilgan mashhadlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning oʻsha davrda Mashhadda eng taniqli, xushtabʼ shoir boʻlgani, nastaʼliq xatini yaxshi bitishi haqida maʼlumot beradi va quyidagi matlaʼsini keltiradi:Chu ba tifliyash bididam binamudam ahli dinro.

Ki, shavad baloi jonho, ba shumo supurdam inro.

(Mazmuni: Uning yoshlik chogʻini koʻrdim va din ahliga koʻrsatdim. 

Jonlarga balo boʻlsin, buni sizlarga topshirdim).

Manbalar 
Navoiyshunoslik
Mavlono Asiriddin

Mavlono Asiriddin (15–16-asr) – fors-tojik tilida ijod qilgan xurosonlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning tolibi ilm ekanligini va muammoni yaxshi aytishini taʼkidlab, “Maqbul” ismiga bitilgan muammosini keltiradi.

Manbalar 
Navoiyshunoslik
Mavlono Asiriy

Mavlono Asiriy (15–16-asr) – fors-tojik tilida ijod qilgan xurosonlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning endi tanila boshlayotgan shoir ekanligini, hozircha sheʼri shuhrat topmayotganligini aytib, nazmida masal aytishga intilish bor deb, quyidagi matlaʼsini keltiradi:Shudam az yor judovu ba balo uftodam,

Chi balo bud ki az yor judo uftodam.

(Mazmuni: Yorimdan ayrilib, baloga giriftor boʻldim, 

ne balo boʻldiki, yorimdan judo boʻldim).

Manbalar 
Navoiyshunoslik
Mavlono Ahliy

Mavlono Ahliy (15–16-asr) – fors-tojik tilida ijod qilgan turshizlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uni “tabʼida xeyli choshni (maza, taʼm) bor”, deb, quyidagi matlaʼsini keltiradi:Doʻsh afgʻoni man az chashmi maloyik xob burd,

Xirmani mahro zi toʻfoni sirishkam ob burd.

(Mazmuni: Kecha oqshom mening oh-nolalarim farishtalar uyqusini qochirdi; 

oy atrofidagi yorugʻlik gardishini mening koʻz yoshlarim toʻfonidan suv olib ketdi).

Manbalar 
Navoiyshunoslik
New State Mobile

New State Mobile (ilgari PUBG: New State nomi bilan tanilgan) — bu Krafton tomonidan ishlab chiqilgan iOS va Android qurilmalari uchun Bluehole tomonidan nashr etilgan, mobil multiplayer onlayn jangovar videooʻyini. Oʻyin 2021-yil 11-noyabrda chiqarilgan. Bu PUBG Universe'dagi ikkinchi oʻyin boʻlib, PUBG: Battlegrounds va PUBG Mobile'ning davomi sifatida joylashtirilgan.

Oʻyin jarayoni 
Oʻyinda 100 nafar oʻyinchi oʻyinning asosiy xaritasi boʻlgan Troya deb nomlangan 8x8 olisdagi orolga samolyotdan sakrab tushadi. Orolga tushgan jangchilar kerakli narsalarni, qurollarni to'plagach, bir-birlari bilan jang qiladi. Omon qolish uchun kurashadi va oxirgi omon qolgan o'yinchi gʻolib boʻladi. Oʻyin 2051- yilda Shimoliy Amerika Qoʻshma Shtatlarida futuristik muhit, binolar, arxitektura va yodgorliklar bilan boʻlib oʻtadi.

Yangi xususiyatlar (PUBG: Mobile -ga tanish boʻlganlardan tashqari) quyidagilarni oʻz ichiga oladi: dronlar, ballistik qalqonlar, neon nishonlar, janglarda muvozanatni saqlash, oʻlgan jamoadoshlarni tiriltirish va oʻz otryadingizga urilgan dushmanlarni „yollash“. Avtotransport vositalariga quyidagilar kiradi: futuristik avtomobillar, aravachalar, mototsikllar, qayiqlar va planerlar.

New State Mobile ikkilamchi 4v4 multiplayer rejimlarini oʻz ichiga oladi, masalan: 4 tagacha qurolga ega Team Deathmatch, Arena Deathmatch, Training Ground va original PUBG dan 2051-yildan ilhomlangan holda qayta ishlangan Erangel xaritasi.

Rivojlanish 
2021-yil fevral oyida PUBG Studios (Krafton kompaniyasining ichki boʻlimi) PUBG: New State kodli oʻyinni ishlab chiqishni eʼlon qildi, u asl PUBG va uning yaqin kelajakda (2051) boʻlib oʻtadigan mobil versiyasining davomi boʻlishi kerak edi.).

2021-yil iyul oyida Krafton o‘yin birgina Google Play’da 20 million oldindan ro‘yxatdan o‘tganini xabar qildi.

28-avgust kuni dunyoning 28 davlatida alfa testi yakunlandi. U tugallangandan beri ishlab chiquvchilar ishtirokchi foydalanuvchilarning fikr-mulohazalari asosida yaxshilanishlar va tuzatishlar kiritdilar.

Sentyabr oyidayoq oʻyin Google Play va App Store doʻkonlarida birlashtirilgan 50 million oldindan roʻyxatdan oʻtishdan oshib, oldindan roʻyxatdan oʻtish rekordini yangiladi va dastlabki muvaffaqiyatni bashorat qildi.

2021-yil 11-noyabrda New State Mobile butun dunyo boʻylab iOS va Android tiximidagi qurulmalarga chiqarildi.

2022-yil 27-yanvarda oʻyin nomining PUBG: New Statedan New State Mobilega oʻzgarishi eʼlon qilindi. Qayta nomlash keyinchalik barcha platformalarda amalga oshirildi. Chunki Pubg Mobile bilan nomi oʻxshash boʻlishi kerak edi.

Manbalar

Havolalar 
 

Videooʻyinlar